Endocannabinoide system

Det endocannabinoide system (ECS) er et biologisk signalsystem, der spiller en central rolle i nervesystemet under dets udvikling, og som påvirker nervefunktionen i det modne nervesystem. Det består af endocannabinoider (fra græsk: endon, indvendig) og cannabinoidreceptorer, samt de enzymer, der er involveret i metabolismen af endocannabinoiderne. Cannabinoidreceptorerne er samtidig mål for det aktive stof i cannabis, Δ(9)-tetrahydrocannabinol.

Cannabinoidreceptorer 
Cannabinoidreceptorer er receptorer, der er placeret i det centrale og perifere nervesystem. De sidder i nervecellernes cellemembran, og aktiveres udefra når de binder cannabinoider. Den mest almindelige er cannabinoid-receptor 1 (CB1),, men flere andre receptorer er også involveret i systemet, for eksempel CB2, GPR55,, TRP-kanaler og PPAR.

Cannabinoider 
Cannabinoider er stoffer, der kan binde til og aktivere cannabinoidreceptorer. Det første cannabinoid blev isoleret i 1964. Det var ikke et endocannabinoid, men den psykoaktive ingrediens i planten Cannabis sativa, Δ(9)-tetrahydrocannabinol (THC: C21H30O2), et såkaldt phytocannabinoid (fra græsk: phyton, plante). Næsten 30 år senere blev de endogene modstykker af THC, kollektivt betegnet som endocannabinoider, opdaget: Først anandamid (arakidonoylethanolamin) i 1992, som blev navngivet efter det indiske ord for lyksalighed (fra sanskrit: ananda; lykke, glæde), og derefter 2-arakidonoyl-glycerol (2-AG) i 1995.

Endocannabinoider 

Endocannabinoider, endogene cannabinoider, er lipider produceret i kroppen, som har en effekt på cannabinoidreceptorer. De udøver kompleks styring over mange kropslige systemer, primært i inflammation eller immunitet, og som budbringere i centralnervesystemet.

Endocannabinoider sammen med deres tilknyttede receptorer er rigt til stede i hjernen, samt alle andre organer i kroppen. Endocannabinoider er alle eicosanoider, som er signalmolekyler fra oxidation af 20-carbon-fedtsyrer.

Anandamid og 2-arakidonyl-glycerol (2-AG) er de mest velundersøgte endocannabinoider. 2-AG aktiverer både CB1- og receptoren med en stærk effekt, mens anandamid aktiverer CB1- og CB2-receptorerne med en svagere effekt.

Phytocannabinoider 
Phytocannabinoider er cannabinoider produceret af planter. Den største mængde findes i cannabis, der udvindes fra Cannabis sativa, i hvilken tetrahydrocannabinol (THC) og cannabidiol (CBD) er de mest almindelige cannabinoider. THC udøver sin hovedeffekt gennem sin binding til cannabinoidreceptorer.

Enzymer 
Det endocannabinoide system omfatter også de enzymer, der syntetiserer og nedbryder endocannabinoiderne. De omfatter blandt andet fedtsyreamid-hydrolase (FAAH), der nedbryder anandamid, og monoacylglycerol lipase (MAGL) som nedbryder 2-arakidonoyl-glycerol (2-AG).

Funktion 
Funktionen af det endocannabinoide system er ikke fuldt ud forstået og er genstand for forskning.

Centralnervesystemet 
Systemet har en funktion i blandt andet udvikling og modulering af centralnervesystemet.

Immunsystemet 
Systemet regulerer på celleniveau visse celler i immunsystemet.

Se også 
 Hamp
 Tetrahydrocannabinol (THC)
 Fedtsyre
 Cannabinoid medicin
 Menneskets udvikling
 Overbefolkning

Referencer 

Neurologi